**ระเบียบวาระการประชุมสภาองค์การบริหารส่วนตำบลบ้องตี้**

สมัยสามัญสมัยที่ ๓ ประจำปี ๒๕๖๒ ครั้งที่ ๒

วันที่ ๑๔ สิงหาคม พ.ศ.๒๕๖๒

ณ ห้องประชุมสภาองค์การบริหารส่วนตำบลบ้องตี้

**ระเบียระที่**๑ เรื่องประธานแจ้งให้ที่ประชุมทราบ

....................................................................................................

....................................................................................................

....................................................................................................

**ระเบียบวาระที่๒** เรื่อง รับรองรายงานการประชุมสภาองค์การบริหารส่วนตำบลบ้องตี้

- สมัยประชุมสามัญสมัยที่ ๓ ครั้งที่ ๑ ประจำปี พ .ศ.๒๕๖๒

เมื่อวันที่ ๑ สิงหาคม พ.ศ.๒๕๖๒

....................................................................................................

....................................................................................................

**ระเบียบวาระที่๓** เรื่องกระทู้ถาม

**ระเบียบวาระที่ 4** เรื่องเสนอเพื่อพิจารณา(พิจารณาต่อเนื่องจากครั้งก่อน,เรื่องเสนอใหม่)

1. พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕6๓

ในวาระ ๒ และ วาระ ๓

1. การพิจารณาใช้จ่ายเงินสะสม/เงินทุนสำรองเงินสะสม

**ระเบียบวาระที่**5 เรื่องอื่นๆ

...................................................................................................

....................................................................................................

....................................................................................................

....................................................................................................

**บันทึกรายงานการประชุมสภาองค์การบริหารส่วนตำบลบ้องตี้**

**สมัยสามัญสมัยที่ ๓ ครั้งที่ ๒ /2563**

**วันจันทร์ที่ ๑๔ สิงหาคม พ.ศ.2562 เวลา 09.30 น**

**ณ ห้องประชุมองค์การบริหารส่วนตำบลบ้องตี้**

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑ | นายสมคิด ภูละคร | ประธานสภาฯ | สมคิดภู ละคร |
| ๒ | นายวรวิทย์ แช่มรัมย์ | รองประธานสภาฯ | วรวิทย์ แช่มรัมย์ |
| ๓ | นายสมเจต ปฤกษา | ส.อบตหมู่ที่ ๑ | สมเจต ปฤกษา |
| ๔ | นางจินดา เอกธุระประคัลภ์ | ส.อบตหมู่ที่๑ | จินดา เอกธุระประคัลภ์ |
| ๕ | นายสุคนธ์ อิ่มพลับ | ส.อบตหมู่ที่ ๓ | สุคนธ์ อิ่มพลับ |
| ๖ | นายไชยา ใจเฉย | ส.อบตหมู่ที่ ๓ | ไชยา ใจเฉย |
| 7 | นายสัตยา คุ้มทองดี | ส.อบตหมู่ที่ ๔ | สัตยา คุ้มทองดี |
| 9 | นายวิกรม แก้วเพชร | เลขานุการสภาฯ | วิกรม แก้วเพชร |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| **1** | นายนิทัศน์ ลูกอินทร์ | นายก อบต. บ้องตี้ | นิทัศน์ ลูกอินทร์ |
| **2** | นายสุบิณฑ์ บุญลอย | รองนายก อบต. | สุบิณฑ์ บุญลอย |
| **3** | นายศตวรรษ ลูกอินทร์ | เลขานุการนายก อบต. | ศตวรรษ ลูกอินทร์ |

**ผู้เข้ารับฟังการประชุมไม่มี**

เมื่อเวลา 09.30 น. สมาชิกสภาองค์การบริหารส่วนตำบลและคณะผู้บริหารได้เข้าที่ประชุมพร้อมแล้วเลขานุการสภาฯได้ตรวจสอบรายชื่อสมาชิกสภาฯผู้มาประชุมและอยู่ในที่ประชุมแล้วมีจำนวน ๖ ท่าน ครบองค์ประชุมเลขานุการได้กล่าวเรียนเชิญ นายสมคิด ภูละคร ประธานสภาองค์การบริหารส่วนตำบลบ้องตี้ เปิดประชุมและกล่าวสักการะพระรัตนตรัยถวายความเคารพพระบรมสาทิศลักษณ์ พระบาทสมเด็จ

พระวชิรเกล้าเจ้าอยู่หัว และดำเนินการประชุมตามระเบียบวาระต่อไป

**ระเบียบวาระที่ 1 ประธานแจ้งที่ประชุมทราบ**

**ประธานสภาฯ** 1.1 แจ้งการประชุมสภาฯสมัยสามัญสมัยที่๓ครั้งที่ 2 / ๒๕62 วันที่ 14 สิงหาคม

พ.ศ.๒๕62 เพื่อพิจารณาร่างข้อบัญญัติงบประมาณรายจ่ายประจำปีงบประมาณ

พ.ศ.๒๕๖3 ในวาระที่ ๒ และวาระที่ ๓ และการพิจารณาการอนุมัติการใช้

จ่ายเงินสะสม เงินทุนสำรองเงินสะสม ให้ผู้บริหารและสมาชิกเสนอเรื่องเพื่อบรรจุใน

วาระการประชุมได้

**ผู้บริหาร** ขอบรรจุ การพิจารณาเห็นความชอบการเปลี่ยนแปลงแผนพัฒนาท้องถิ่น

(พ.ศ.๒๕๖๑-พ.ศ.๒๕๗๕) และการพิจารณาอนุมัติการแก้ไขเปลี่ยนแปลงคำชี้แจง

งบประมาณรายจ่ายประจำปีงบประมาณ พ.ศ.๒๕๖๒

**ระเบียบวาระที่ 2 การรับรองรายงานการประชุม**

**ประธานสภาฯ** - การรับรองรายงานการประชุมสภาสมัยสามัญ สมัยที่ ๓ ครั้งที่ ๑ ประจำปี

พ.ศ.๒๕62 เมื่อวันที่ 1 สิงหาคม พ.ศ.๒๕62

**ที่ประชุมฯ** ไม่มีผู้ใดแก้ไขเปลี่ยนแปลงในรายงานการประชุม

**ประธานสภาฯ** ขอมติที่ประชุม

**ที่ประชุม**ฯ มีมติรับรองรายงานการประชุมสภา สมัยประชุมสามัญ สมัยที่ ๓ ครั้งที่ ๑ ประจำปี

พ.ศ.๒๕62 เมื่อวันที่ 1 สิงหาคม พ.ศ.๒๕62 เป็นเอกฉันท์ ๖ เสียง

**ระเบียบวาระที่ ๓ เรื่องกระทู้ถาม**

ไม่มี

**ระเบียบวาระที่ ๔ เรื่องเสนอเพื่อพิจารณา**

**ประธานสภาฯ** ๔.1 ญัตติการพิจารณาร่างข้อบัญญัติงบประมาณรายจ่ายประจำปีงบประมาณพ.ศ.

25๖3 ในวาระที่ ๒ และวาระที่ ๓

เริ่มวาระที่ ๒

**ประธานสภาฯ** – เชิญคณะกรรมการแปรญัตติ แจ้งผลการพิจารณา

**ประธานคณะกรรการแปรญัตติ** เรียนประธานสภาองค์การบริหารส่วนตำบลบ้องตี้ ด้วยคณะกรรมการแปรญัตติ ร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ ได้ดำเนินการประชุมเพื่อพิจารณาแปรญัตติตามที่ได้รับมอบหมายจากสภาองค์การบริหารส่วนตำบลบ้องตี้ คณะกรรมการแปรญัตติ ได้มีการประชุมเพื่อเลือกประธาน และเลขานุการ ซึ่งผลการเลือกคือ นายไชยา ใจเฉย สมาชิกสภา อบต.หมู่ที่ ๓ เป็นประธาน นายสัตยา คุ้มทองดี สมาชิกสภา อบต. หมู่ที่ ๔ เป็นกรรมการ และนายสมเจตน์ ปฤกษา สมาชิกสภา อบต. หมู่ที่ ๑ เป็นกรรมการ/เลขานุการฯ และได้ดำเนินการประชุม เพื่อพิจารณาแปรญัตติร่างข้อบัญญัติดังกล่าว ตามที่สภาฯ ได้มีมติแต่งตั้งคณะกรรมการแปรญัตติ เพื่อพิจารณาแปรญัตติในร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ ดังกล่าว ตามที่ผู้บริหารฯ ได้ยื่นญัตติเสนอร่างข้อบัญญัติฯ เพื่อนำมาบริหารงาน กิจการและงบประมาณตามอำนาจหน้าที่ขององค์การบริหารส่วนตำบลบ้องตี้ ตามที่สภาฯ ให้ความเห็นชอบในวาระที่หนึ่ง ขั้นรับหลักการ เมื่อวันที่ ๑ สิงหาคม พ.ศ.๒๕๖๒ และกำหนดให้สมาชิกหรือผู้บริหาร ท่านใด จะเสนอคำแปรญัตติ ก็ให้แจ้งเป็นหนังสือต่อคณะกรรมการแปรญัตติ ตามกำหนดระยะเวลาที่ได้กำหนดไว้ ภายในวันที่ ๕ สิงหาคม พ.ศ.๒๕๖๒ ไม่เกินเวลา ๑๘.๐๐ น ซึ่งไม่มีผู้ใดเสนอขอแปรญัตติร่างข้อบัญญัติองค์การบริหารส่วนตำบลบ้องตี้ดังกล่าว คณะกรรมการฯ ได้พิจารณาร่างข้อบัญญัติฯ แล้วและไม่มีข้อความใดต้องแก้ไขหรือเพิ่มเติมแต่อย่างใด คณะกรรมการฯ ได้พิจารณาแล้วให้ส่งร่างข้อบัญญัติฯ ฉบับเดิมต่อประธานสภาฯ เพื่อพิจารณาในวาระที่ ๒ และ ๓ ต่อไป

**ประธานสภา**ฯ เชิญสมาชิกในที่ประชุมอภิปราย

**ที่ประชุมฯ** ไม่มีผู้อภิปราย

**ประธานสภาฯ** เมื่อไม่มีผู้แสดงความประสงค์อภิปราย จึงขอมติเห็นชอบในขั้นตอนการแปร

ญัตติให้ผ่านในวาระ ๒ หรือไม่ ผู้ใดเห็นชอบกรุณายกมือ

**ที่ประชุมฯ มีมติรับเห็นชอบในขั้นตอนการแปรญัตติให้ผ่านในวาระ ๒ อย่างเป็นเอกฉันท์**

**(จำนวน ๖ เสียง)**

**ประธานสภาฯ** ขอดำเนินการในวาระ ๓ ต่อไปคือการเห็นชอบให้ตราเป็นข้อบัญญัติงบประมาณ

รายจ่ายประจำปีงบประมาณ พ.ศ. ๒๕๖3 ในวาระนี้จะไม่มีการอภิปราย(ระเบียบ

กระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง

(ฉบับที่ ๒) พ.ศ.2554 ข้อ 52)

**ที่ประชุมสภาฯ มีมติเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ**

**พ.ศ. ๒๕๖๓ อย่างเป็นเอกฉันท์ (จำนวน ๖ เสียง)**

**ประธานสภาฯ ๔.๒ การพิจารณาอนุมัติใช้จ่ายเงินสะสม เงินสำรองเงินสะสม**

ด้วยนายกองค์การบริหารส่วนตำบล ได้เสนอขออนุมัติใช้จ่ายเงินสะสม ประจำปีงบประมาณ ๒๕62 ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติมถึง (ฉบับที่ ๔) พ.ศ. ๒๕๖๑ ข้อ ๘๙ เป็นเงินทั้งสิ้น ๒,๑๐๐,๐๐๐-บาท

ข้อกฎหมาย

-ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2557 แก้ไขเพิ่มเติมถึง(ฉบับที่ ๔) พ.ศ.25๖๑

ข้อ 41 ให้ยกเลิกความในข้อ 87 ของระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และให้ใช้ความต่อไปนี้แทน “ข้อ 87 ทุกวันสิ้นปีงบประมาณ เมื่อองค์กรปกครองส่วนท้องถิ่น ได้ปิดบัญชีรายรับรายจ่ายแล้ว ให้กันยอดเงินสะสมประจำปีไว้ร้อยละสิบห้าของทุกปี เพื่อเป็นทุนสำรองเงินสะสม องค์กรปกครองส่วนท้องถิ่นอาจใช้จ่ายเงินทุนสำรองเงินสะสมได้ กรณีดังต่อไปนี้

(1) กรณีที่ยอดเงินสะสมคงเหลือไม่ถึงร้อยละสิบห้าของเงินสะสม ณ วันที่ 1 ตุลาคม ของปีงบประมาณนั้น ให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด

(2) กรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้า ของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรอง

เงินสะสมเฉพาะในส่วนที่เกินไปใช้จ่ายได้ภายใต้เงื่อนไขข้อ 89 (1) โดยได้รับอนุมัติจากสภาท้องถิ่น

ข้อ 43 ให้ยกเลิกความในข้อ 89 ของระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 2) พ.ศ. 2548 “ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภท ตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มี สาธารณภัยเกิดขึ้น

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดดำเนินการ ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลา ที่กำหนดให้การใช้จ่ายเงินสะสมนั้นเป็นอันพับไป ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลัง ขององค์กรปกครองส่วนท้องถิ่นและเสถียรภาพในระยะยาว”

-จึงขอเชิญนายกองค์การบริหารส่วนตำบลชี้แจงประกอบการขออนุมัติใช้จ่ายเงินสะสม ประจำปีงบประม*าณ พ.ศ. 25๖๒ ต่อไป*

***นายก อบต.***  แจ้งยอดเงินสะสมและเงินทุนสำรองเงินสะสม ดังต่อไปนี้

-ยอดเงินสะสม ณ วันที่ ๓๑ กรกฎาคม 25๖๒ ๗,๕๒๑,๙๗๙.๒๗ บาท

-สำรองงบบุคลากร ประมาณ ๓ เดือน(๖๓๘,๘๕๕x๓) 1,๙๑๖,๕๖๕.00 บาท

-สำรองกรณีสาธารณภัย ๑๐ % ของงบประมาณรายจ่าย

ประจำปี ๒๕๖๒ (๒๙,๘๘๑,๖๐๐x๑๐%) ๒,๙๘๘,๑๖๐.๐๐ บาท

**-เงินสะสมที่นำไปใช้จ่ายได้ ๒,๖๑๗,๒๕๔.๒๗ บาท**

(๗,๕๒๑,๙๗๙.๒๗-1,๙๑๖,๕๖๕.00-๒,๙๘๘,๑๖๐.๐๐)

-เงินทุนสำรองเงินสะสม ๑๒,๔๑๑,๓๔๖.๐๙ บาท

-๑๕%ของงบประมาณรายจ่ายประจำปี ๒๕๖๒ ๔,๔๘๒,๒๔๐.๐๐ บาท

(๒๙,๘๘๑,๖๐๐.๐๐x๑๕%)

**-เงินทุนสำรองเงินสะสมที่นำไปใช้จ่ายได้โดยอนุมัติของสภาฯ ๗,๙๒๙,๑๐๖.๐๙ บาท**

(๑๒,๔๑๑,๓๔๖.๐๙-๔,๔๘๒,๒๔๐.๐๐)

ในครั้งนี้จะขอใช้จ่ายเงินสะสมเท่านั้น มีโครงการที่มีความจำเป็นที่ต้องดำเนินการเพื่อบรรเทาความ

เดือดร้อนของประชาชนในพื้นที่ในเรื่องสาธารณูปโภคต่างๆ จำนวน ๕ โครงการคือ

**๑.โครงการก่อสร้างถนนคอนกรีตเสริมเหล็ก สายบ้านนางสายพิญ-ต่อจากคอนกรีตเดิม**

**หมู่ที่๒**  ก่อสร้างถนน คสล.ขนาดกว้าง ๔.๐๐ เมตร ยาว ๒๐๐ เมตร หนา ๐.๑๕ เมตร หรือ

รวมพื้นที่ผิวจราจรไม่น้อยกว่า ๘๐๐ ตารางเมตร ไหล่ทางลงลูกรังกว้างข้างละ ๐.๕๐ เมตร

ก่อสร้างตามแบบแปลนและรายการที่องค์การบริหารส่วนตำบลบ้องตี้กำหนด งบประมาณ

๔๘๕,๐๐๐-บาท

**๒.โครงการก่อสร้างระบบประปาห้วยวายอ บ้านทุ่งมะเซอย่อ หมู่ที่ ๔** เป็นหอถังแชมเปญ ขนาด

๒๐ ลูกบาศก์เมตร สูง ๒๐ เมตร พร้อมระบบและเดินท่อเมนประปา PVC ขนาด

เส้นผ่าศูนย์กลาง ๒ นิ้ว ความยาวไม่น้อยกว่า ๑,๕๐๐๐ เมตร ก่อสร้างตามแบบแปลนและ

รายการที่องค์การบริหารส่วนตำบลบ้องตี้กำหนด งบประมาณ ๗๘๕,๐๐๐-บาท

**๓.โครงการก่อสร้างระบบผลิตประปาพร้อมระบบ ข้าง รพสต. หมู่ที่ ๑**  ก่อสร้างระบบผลิต

น้ำประปาพร้อมเดินท่อเมนประปา PVC ขนาดเส้นผ่าศูนย์กลาง ๒ นิ้ว ความยาวไม่น้อยกว่า

๗๒๐ เมตร ก่อสร้างตามแบบแปลนและรายการที่องค์การบริหารส่วนตำบลบ้องตี้กำหนด

งบประมาณ ๔๗๔,๐๐๐-บาท

**๔.โครงการก่อสร้างระบบผลิตไฟฟ้าด้วยพลังงานแสงอาทิตย์ หมู๋ที่ ๓** ก่อสร้างระบบผลิตไฟฟ้า

ด้วยพลังงานแสงอาทิตย์ พร้อมทำการวางท่อสูบน้ำ เป็นท่อเหล็กอาบสังกะสี ขนาด

เส้นผ่าศูนย์กลาง ๑.๕ นิ้ว ความยาวไม่น้อยกว่า ๗๒๐ เมตร ก่อสร้างตามแบบแปลนและ

รายการที่องค์การบริหารส่วนตำบลบ้องตี้กำหนด งบประมาณ ๔๙๕,๐๐๐-บาท

**๕.โครงการขุดลอก ลำห้วย สระ คลอง ฝาย ภายในตำบลบ้องตี้**  ทำการขุดลอกสระน้ำชุมชนทุ่ง

มะเซอย่อ บ้านนางเย็น จันทกิจ หมู่ที่ ๔ ขนาดกว้าง ๒๐ เมตร ยาว ๔๐ เมตร ลึก ๓.๐๐ เมตร

พร้อมวางท่อระบายน้ำ ขนาดเส้นผ่าศูนย์กลาง ๐.๖๐ เมตร มอก. ชั้น ๓ จำนวน ๘ ท่อน และขุด

ลอกลำห้วยทุ่งเล็ก หมู่ที่ ๑ ขนาดกว้าง ๑๐ เมตร ยาวไม่น้อยกว่า ๑๕๐ เมตร ลึก ๓.๐๐

เมตร ก่อสร้าง ตามแบบแปลนและรายการที่องค์การบริหารส่วนตำบลบ้องตี้กำหนด งบประมาณ

๒๑๐,๐๐๐-บาท

**รวมทั้งสิ้น ๕ โครงการ เป็นจำนวนเงิน ทั้งสิ้น ๒,๑๐๐,๐00 บาท (สองล้านหนึ่งแสนบาทถ้วน)**

**ที่ประชุม รับทราบ**

**ประธานสภาฯ** เพื่อให้เกิดประโยชน์กับประชาชนในเขตพื้นที่องค์การบริหารส่วนตำบลบ้องตี้และเพื่อให้การ

บริหารงานขององค์การบริหารส่วนตำบลบ้องตี้ สามารถตอบสนองต่อความต้องการของ

ประชาชนได้เป็นอย่างมีประสิทธิภาพ จึงขอให้ที่ประชุม ร่วมกันพิจารณาอนุมัติจ่ายขาด

เงินสะสม เป็นจำนวนเงิน ทั้งสิ้น ๒,๑๐๐,๐00 บาท (สองล้านหนึ่งแสนบาทถ้วน) ตาม

โครงการต่าง ๆ ที่ท่านนายกองค์การบริหารส่วนตำบลบ้องตี้ ได้ชี้แจงแล้วข้างต้น ขอให้ที

ประชุมร่วมกันพิจารณา มีผู้ใดจะสอบถาม อภิปราย หรือจะขอแก้ไข เปลี่ยนแปลง

เพิ่มเติม หรือจะเสนอ อะไรหรือไม่

**ที่ประชุม** - ไม่มี -

**ประธานสภา ฯ** ถ้าไม่มีผู้ใดสอบถาม อภิปราย หรือขอแก้ไข เปลี่ยนแปลง เพิ่มเติม หรือเสนออะไรอีก

ผมขอมติ ที่ประชุมในการพิจารณาอนุมัติให้ใช้จ่ายเงินสะสม ประจำปีงบประมาณ พ.ศ.

25๖๒ ตามรายละเอียดโครงการที่ได้กล่าวมาแล้วข้างต้น ขอมติที่ประชุมเป็นรายโครงการ

**๑.โครงการก่อสร้างถนนคอนกรีตเสริมเหล็ก สายบ้านนางสายพิญ-ต่อจากคอนกรีตเดิม**

**หมู่ที่๒**  งบประมาณ ๔๘๕,๐๐๐-บาท

**ที่ประชุมฯ มีมติอนุมัติใช้จ่ายเงินสะสม โครงการก่อสร้างถนนคอนกรีตเสริมเหล็ก สายบ้านนางสายพิญ-**

**ต่อจากคอนกรีตเดิม หมู่ที่๒**  งบประมาณ ๔๘๕,๐๐๐-บาท เป็นเอกฉันท์

**๒.โครงการก่อสร้างระบบประปาห้วยวายอ บ้านทุ่งมะเซอย่อ หมู่ที่ ๔**

งบประมาณ ๗๘๕,๐๐๐-บาท

**ที่ประชุมฯ มีมติอนุมัติใช้จ่ายเงินสะสม โครงการก่อสร้างระบบประปาห้วยวายอ บ้านทุ่งมะเซอย่อ หมู่ที่ ๔**

งบประมาณ ๗๘๕,๐๐๐-บาท เป็นเอกฉันท์

**๓.โครงการก่อสร้างระบบผลิตประปาพร้อมระบบ ข้าง รพสต. หมู่ที่ ๑**

งบประมาณ ๔๗๔,๐๐๐-บาท

**ที่ประชุมฯ มีมติอนุมัติใช้จ่ายเงินสะสม โครงการก่อสร้างระบบผลิตประปาพร้อมระบบ ข้าง รพสต.**

**หมู่ที่ ๑**  งบประมาณ ๔๗๔,๐๐๐-บาท เป็นเอกฉันท์

**๔.โครงการก่อสร้างระบบผลิตไฟฟ้าด้วยพลังงานแสงอาทิตย์ หมู๋ที่ ๓**

งบประมาณ ๔๙๕,๐๐๐-บาท

**ที่ประชุมฯ มีมติอนุมัติใช้จ่ายเงินสะสม**  **โครงการก่อสร้างระบบผลิตไฟฟ้าด้วยพลังงานแสงอาทิตย์**

**หมู๋ที่ ๓** งบประมาณ ๔๙๕,๐๐๐-บาท เป็นเอกฉันท์

**๕.โครงการขุดลอก ลำห้วย สระ คลอง ฝาย ภายในตำบลบ้องตี้**

งบประมาณ ๒๑๐,๐๐๐-บาท

**ที่ประชุมฯ มีมติอนุมัติใช้จ่ายเงินสะสม โครงการขุดลอก ลำห้วย สระ คลอง ฝาย ภายในตำบลบ้องตี้**

งบประมาณ ๒๑๐,๐๐๐-บาท เป็นเอกฉันท์

**ประธานสภาฯ**  **มีมติเป็นเอกฉันท์อนุมัติให้ใช้จ่ายเงินสะสม ประจำปีงบประมาณ พ.ศ. 2562 เพื่อเป็น**

**ค่าใช้จ่ายในโครงการต่าง ๆ ข้างต้น จำนวนทั้งสิ้น ๕ โครงการเป็นจำนวนเงิน ทั้งสิ้น**

**๒,๑๐๐,๐00 บาท (สองล้านหนึ่งแสนบาทถ้วน)**

**พักการประชุม ๑๕ นาที**

**เริ่มประชุม เวลา๑๑.๐๐ น.**

**ประธานสภาฯ ๔.๓ การให้ความเห็นชอบการเปลี่ยนแปลงแผนพัฒนาท้องถิ่นห้าปี(พ.ศ.๒๕๖๑-พ.ศ.๒๕๖๕)**

**ให้ผู้บริหารดำเนินการ**

**นายก อบต.** การพิจารณาให้ความเห็นชอบการเปลี่ยนแปลงแผนพัฒนาห้าปี (พ.ศ.๒๕6๒๕๖๕)

ฉบับที่ 1 ของ อบต.บ้องตี้ จากแผนเดิม แผนพัฒนาท้องถิ่นสี่ปี (พ.ศ.2561-2564)

เพิ่มเติม เปลี่ยนแปลง ครั้งที่สาม ระเบียบกระทรวงมหาดไทย ว่าด้วยการจัดแผนพัฒนา

ขององค์กรปกครองส่วนท้องถิ่น พ.ศ. ๒๕๔๘ (แก้ไขเพิ่มเติม) ถึงฉบับที่ 3 พ.ศ.2561

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วน

ท้องถิ่น พ.ศ. ๒๕๔๘ ข้อ ๒๒ การเพิ่มเติมหรือเปลี่ยนแปลงแผนพัฒนาห้าปี ให้ดำเนินการ

ตามระเบียบนี้ โดยมีขั้นตอนดำเนินการ ดังนี้ คณะกรรมการสนับสนุนการจัดทำ

แผนพัฒนาท้องถิ่น จัดทำร่างแผนพัฒนาสามปี ที่เพิ่มเติมหรือเปลี่ยนแปลงพร้อมเหตุผล

และความจำเป็นเสนอคณะกรรมการพัฒนาท้องถิ่น คณะกรรมการพัฒนาท้องถิ่นพิจารณา

ร่างแผนพัฒนาห้าปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น ผู้บริหารท้องถิ่น

พิจารณาอนุมัติร่างแผนพัฒนาห้าปีที่เพิ่มเติมหรือเปลี่ยนแปลงและประกาศใช้แผนพัฒนาห้า

ปีที่เพิ่มเติมหรือเปลี่ยนแปลง สำหรับองค์การบริหารส่วนตำบล ให้ผู้บริหารท้องถิ่น

เสนอร่างแผนพัฒนาห้าปีที่เพิ่มเติมหรือเปลี่ยนแปลงต่อสภาองค์การบริหารส่วนตำบล เพื่อให้ความเห็นชอบก่อน แล้วผู้บริหารท้องถิ่นจึงพิจารณาอนุมัติและประกาศใช้ ต่อไป

**ที่ประชุม** รับทราบ -

**นายก อบต.** สำหรับการเปลี่ยนแปลงแผนพัฒนาห้าปี (พ.ศ.๒๕61 – ๒๕๖5) เพิ่มเติม ฉบับที่ 1 ของ

อบต.บ้องตี้ จากแผนเดิม แผนพัฒนาท้องถิ่นสี่ปี (พ.ศ.2561-2564)เพิ่มเติมเปลี่ยนแปลง

ครั้งที่สาม ที่อบต.บ้องตี้ ได้ประกาศใช้ ไปแล้ว เมื่อวันที่ 8 สิงหาคม พ.ศ.๒๕61 และ

บรรจุโครงการใว้ในข้อบัญญัติงบประมาณรายจ่ายประจำปีพ.ศ.2562 คือ

โครงการก่อสร้างถนนลาดยาง แอสฟัสท์ติกคอนกรีต หม่ 2 สายศาลาประชาคม หมู่ 2

และโครงการ ก่อสร้างถนนลาดยางแอสฟัสท์ติกคอนกรีต หม่ 4 สายซอยสุพรรณ-อ่าง

เก็บน้ำทุ่งมะเซอย่อ แต่เนื่องจากชื่อโครงการไม่ถูกต้องกับลักษณะการดำเนินการของ

โครงการ จึงมีความจำเป็นที่จะต้องเปลี่ยนแปลงชื่อโครงการให้ถูกต้อง คือ โครงการ

ก่อสร้างถนนลาดยาง แอสฟัสท์ติกคอน กรีต หม่ 2 สายศาลาประชาคม หมู่ 2

เปลี่ยนแปลงเป็น **โครงการปรับปรุงถนนแอสฟัสท์ติกคอนกรีต หมู่ 2 สายศาลา**

**ประชาคม หมู่ 2**และโครงการ ก่อสร้างถนนลาดยางแอสฟัสท์ติกคอนกรีต หม่ 4

สายซอยสุพรรณ-อ่างเก็บน้ำทุ่งมะเซอย่อ เปลี่ยนแปลงเป็น **โครงการปรับปรุงถนน**

**แอสฟัสท์ ติกคอนกรีต สายซอยสุพรรณ หมู่ 4**

**ประธานสภาฯ** สมาชิกท่านใดมีอะไรจะสอบถาม อภิปราย **ถ้าไม่มีผมขอมติที่ประชุมด้วย**

**มติที่ประชุม** **-เห็นชอบการเปลี่ยนแปลงแผนพัฒนาห้าปี (พ.ศ.๒๕61 – ๒๕65) เพิ่มเติม เปลี่ยนแปลง**

**ฉบับที่ 1**(จากแผนเดิม แผนพัฒนาท้องถิ่นสี่ปี (พ.ศ.2561-2564)เพิ่มเติม

เปลี่ยนแปลง ครั้งที่ 3)

**ประธานสภาฯ** **๔.๓ การแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.**

**๒๕๖๒ ครั้งที่ ๓**

**ผู้บริหาร ก**ารแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.

๒๕๖๒ ครั้งที่ ๓ จำนวน ๒ รายการ ตามระเบียบกระทรวงมหาดไทยว่าด้วยวิธีการ

งบประมาณขององค์กร ปกครองส่วนท้องถิ่น พ.ศ. ๒๕๔๑ หมวด ๔ ข้อ ๒๙ ให้

เจ้าหน้าที่งบประมาณชี้แจง รายละเอียด

**จนท.งบประมาณ** เนื่องจากชื่อโครงการ รายละเอียดคำชี้แจงโครงการ ในข้อบัญญัติงบประมาณรายจ่าย

ไม่ตรงกับวิธีดำเนินการในใบประมาณราคา เพื่อความถูกต้อง และสามารดำเนินการ

จัดซื้อจัดจ้างเป็นไปด้วยดี ถูกต้องตามระเบียบที่เกี่ยวข้อง จึงมีความจำเป็นที่จะต้อง

เปลี่ยนแปลงชื่อโครงการ รายละเอียดคำชี้แจงโครงการ ในข้อบัญญัติงบประมาณ

รายจ่าย ให้ตรงกับวิธีดำเนินการในใบประมาณราคา จำนวน 2 รายการ ในแผนงาน

เคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง คือ

**๑.โครงการก่อสร้างถนนลาดยางแอสฟัสต์ติกคอนกรีตหมู่ ๒** (สายศาลาประชาคม ม.๒)

จำนวน 345,000 บาท เพื่อจ่ายเป็นค่าทำการก่อสร้าง ถนนลาดยางแอสฟัสต์ติก

คอนกรีต หมู่ ๒ สายศาลาประชาคม ม.๒ กว้าง 4 เมตร ยาว 2๐๐ เมตร หนา 0.04

เมตร หรือมีพื้นที่ไม่น้อยกว่า ๘๐๐ ตารางเมตร ตามแบบและรายการกำหนด และติดตั้ง

ป้ายโครงการ ๑ ป้าย เปลี่ยนแปลงเป็น **โครงการปรับปรุงถนนแอสฟัสต์ติกคอนกรีต**

**หมู่ที่ ๒ สายศาลาประชาคม ม.2 กว้าง 4 เมตร ยาว 2๐๐ เมตร หนา 0.04 เมตร**

**หรือรวมพื้นที่ผิวจราจร ไม่น้อยกว่า ๘๐๐ ตารางเมตร ก่อสร้างตามแบบแปลนและ**

**รายการที่ อบต. บ้องตี้ กำหนด พร้อมติดตั้งป้ายโครงการ ๑ ป้าย**

งบประมาณ 345,000 บาท

**๒.โครงการก่อสร้างถนนลาดยางแอสฟัสต์ติกคอนกรีต หมู่ ๔ (สายซอยสุพรรณ)** จำนวน

๑,๐๓๘,000 บาท เพื่อจ่ายเป็นค่าทำการก่อสร้าง ถนนลาดยางแอสฟัสต์ติกคอนกรีต

หมู่ ๔ (สายซอยสุพรรณ) กว้าง 5 เมตร ยาว 5๐๐ เมตร หนา 0.04 เมตร หรือมีพื้นที่

ไม่น้อยกว่า ๒,๕๐๐ ตารางเมตร ตามแบบและรายการกำหนดและติดตั้งป้ายโครงการ

๑ ป้าย เปลี่ยนแปลงเป็น **โครงการปรับปรุงถนนแอสฟัสต์ติกคอนกรีต หมู่ที่ ๔ สาย**

**ซอยสุพรรณ กว้าง 5 เมตร ยาว 5๐๐ เมตร หนา 0.04 เมตร หรือรวมพื้นที่ผิว**

**จราจรไม่น้อยกว่า ๒,๕๐๐ ตารางเมตร ก่อสร้างตามแบบแปลนและรายการที่**

**อบต. บ้องตี้ กำหนด พร้อมติดตั้งป้ายโครงการ ๑ ป้าย**

งบประมาณ ๑,๐๓๘,000 บาท

**ข้อกฎหมาย** ตามระเบียบกระทรวงมหาดไทย ว่าด้วยวิธีการงบประมาณขององค์กร

ปกครองส่วนท้องถิ่น พ.ศ.๒๕๔๑ แก้ไขเพิ่ม เติมถึง(ฉบับที่ ๓) พ.ศ.๒๕๔๓ หมวด 4

**ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ ที่ดิน**

**และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลง**

**สถานที่ก่อสร้าง ให้เป็นอนุมัติของ สภาท้องถิ่น**

**ประธานสภา**ฯ ให้สมาชิกฯ สอบถามและอภิปราย

**ที่ประชุมฯ** ไม่มีผู้สอบถามและอภิปรายใดๆ

**ประธานสภาฯ** ให้สภาฯลงมติ

**ที่ประชุมฯ มีมติอนุมัติการเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.**

**๒๕๖๒ ครั้งที่ ๓ จำนวน ๒ รายการ เป็นเอกฉันท์ (จำนวน ๖ เสียง)**

**ระเบียบวาระที่๕ เรื่องอื่นๆ**

**ประธานสภาฯ** ให้ทุกคนแจ้งเรื่องหรือมีอะไรพูดในที่ประชุม

**ผู้บริหาร** - ขอขอบคุณที่สมาชิกสภาฯทุกท่านได้ อนุมัติการใช้จ่ายเงินสะสม เพื่อจะได้ช่วยเหลือ

ประชาชนและเป็นการพัฒนาพื้นที่บ้องตี้ให้ดีขึ้น ในครั้งต่อไปอาจจะขออนุมัติใช้เงินทุน

สำรองเงินสะสมซึ่งได้ชี้แจงยอดให้ทราบไปแล้ว ต้องฝากทุกท่านไปดูความเดือดร้อนของ

ประชาชนในแต่ละหมู่ที่จะต้องให้การช่วยเหลือหรือบรรเทาความเดือดร้อนให้โดยดูโครงการ

ในแผนพัฒนาท้งถิ่นห้าปี (๒๕๖๑-๒๕๖๕) เป็นหลัก

-โครงการซ่อมแซมถนนแอสฟัสท์ติกคอนกรีตหมู่ที่๔ ขณะนี้กำลังดำเนินการใก้ลแล้วเสร็จ

-การจัดการแข่งขันกีฬาต้านยาเสพติดปีนี้เสร็จสิ้นไปแล้ว ถือว่าประสบผลสำเร็จด้วยดี แต่

ปัญหาเรื่องสนามกีฬาที่เจอฝนตกแล้วเละเทะมาก ในปีต่อไปต้องมาพิจารณาช่วงเวลาการ

จัดงานไม่ให้ตรงกับหน้าฝน

ที่ประชุม ไม่มีผู้ใดแจ้งหรือเสนอเรื่องอื่น

ประธานฯ ขอบคุณผู้เข้าร่วมประชุมและกล่าวปิดประชุม

**ปิดประชุมเวลา 1๒.๓0 น.**

**ลงชื่อ วิกรม แก้วเพชร ผู้จดบันทึกการประชุม**

(นายวิกรม แก้วเพชร)

เลขานุการสภาองค์การบริหารส่วนตำบลบ้องตี้

**ลงชื่อ สมคิด ภูละคร ผู้ตรวจบันทึกการประชุม**

(นายสมคิด ภูละคร)

ประธานสภาองค์การบริหารส่วนตำบลบ้องตี้

คณะกรรมการตรวจสอบรายงานการประชุมสภาองค์การบริหารส่วนตำบลบ้องตี้

ได้ตรวจรายงานการประชุมแล้วมีความถูกต้อง

**ลงชื่อ สมเจต ปฤกษา ลงชื่อ วรวิทย์ แช่มรัมย์**

(นายสมเจต ปฤกษา) (นายวรวิทย์ แช่มรัมย์)

คณะกรรมการตรวจสอบรายงานการประชุม คณะกรรมการตรวจสอบรายงานการประชุม

**ลงชื่อ สุคนธ์ อิ่มพลับ**

(นายสุคนธ์ อิ่มพลับ)

คณะกรรมการตรวจสอบรายงานการประชุม